La Comissió Tècnica d'Envelliment actiu i saludable ha elaborat el material Ens comprometem amb el bon tracte a les persones grans, que vol posar un focus per sensibilitzar les persones que treballen en l'àmbit social i de salut sobre diferents situacions en les quals podria quedar compromès el bon tracte a les persones grans i que sovint poden passar per alt.
Imatges amb l'estil de vinyetes de còmic amb situacions quotidianes en la relació entre els serveis de salut i les persones que atenen són l'eix troncal del material Ens comprometem amb el bon tracte a les persones grans.
L'objectiu és sensibilitzar professionals de l'àmbit social i de la salut perquè es replantegin la manera en què es comuniquen amb un sector important de la població que de vegades tracten de manera poc respectuosa, infantilitzada o sense tenir-ne en compte les necessitats reals.
El material presentat recull imatges en forma de còmic que representen situacions en centres de salut o de benestar social en les que el bon tracte es veu compromès.
Aquestes imatges s'acompanyen dels Principis del bon tracte a les persones grans, que s'engloben en 7 punts:
El disseny del producte s'ha fet en forma de postals desplegables i de pòsters, que es preveu que es pengin en llocs visibles i accessibles als professionals a qui va dirigit aquest material.
El 2017, arran de la formació dels Consells consultius i de coordinació de Salut publica a tota Catalunya, que apleguen els diferents departaments de la Generalitat que hi ha al territori, diputacions, proveïdors de salut, consells comarcals, els principals municipis de cada regió sanitària, col·legis professionals i universitats es va veure la necessitat de treballar en una sèries de temes que preocupaven, entre els quals l'envelliment de la població.
Fruit d'aquesta anàlisi, a la Catalunya Central, el Consell va encarregar la constitució de la Comissió d'Envelliment actiu i saludable.
La Comissió va valorar diferents opcions i finalment es va veure prioritari seguir treballant en la línia d'una campanya nascuda al Solsonès " Tracta'm bé, que neix amb l'objectiu de prevenir els maltractaments a la gent gran, sensibilitzar la població sobre els diferents tipus de maltractaments que pateixen les persones grans i difondre els valors de la cura i el respecte cap a les persones grans.
Es va veure que es podia ampliar la línia que anava dirigida als professionals dels serveis socials i de salut i, d'aquesta manera, van decidir impulsar Ens comprometem amb el bon tracte a les persones grans.
A l'acte s'hi ha convidat totes les entitats que formen el Consell consultiu i de coordinació de Salut Pública del territori, a totes les residències de persones grans, sociosanitaris, hospitals, i centres de salut de la Catalunya Central, així com a altres comissions de la resta del territori català que també estan treballant en temes d'envelliment.
Alba Camps, delegada del Govern a la Catalunya Central, el Dr.
Joan Guix, secretari de Salut Pública i el Sr.
Eliseu Oriol, director del Departament de Treball, Afers Socials i Famílies han inaugurat l'acte.
Jordi Muñoz, advocat de la Comissió dels Drets de la Gent Gran del Col·legi de l'Advocacia de Barcelona i membre de l'Associació per a la Investigació del Maltractament a les Persones Grans, ha parlat del Bon tracte i els drets de les persones grans.
Tot seguit, membres de la Comissió tècnica han presentat als assistents els materials dissenyats en diferents formats i han parlat de l'estratègia de difusió que es durà a terme arreu i han explicat cadascuna de les vinyetes i el principi del bon tracte al qual feien referència.
Joan Guix, ha conclòs l'acte ressaltant la importància del treball transversal i les avantatges de fer un abordatge multidisciplinar.
Ha agraït la tasca feta a les entitats del territori.
Alba Camps ha agraït l'assistència i l'interès de tots els presents.